
A V I Z  C O M U N

asupra proiectului de Lege privind aprobarea Ordonanţei Guvernului nr. 48/2004 cu privire la rectificarea bugetului de stat pe anul 2004


Proiectul de Lege privind aprobarea Ordonanţei Guvernului nr. 48/2004 cu privire la rectificarea bugetului de stat pe anul 2004 (L517/20.09.2003, respectiv, 454/15.09.2004) a fost trimis Comisiei pentru cultură, artă, şi mijloace de informare în masă a Senatului, respectiv, Comisiei pentru cultură, arte, mijloace de informare în masă a Camerei Deputaţilor, cele două fiind sesizate pentru aviz. Cu acest proiect de Lege au fost sesizate în fond Comisiile pentru buget, finanţe şi bănci. 

Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

Proiectul de Lege a fost dezbătut în şedinţa Comisiilor din 22 septembrie 2004. 

La dezbaterea proiectului au participat, ca invitaţi, d-na Maria Manolescu, secretar de stat la Ministerul Finanţelor Publice, d-nul Ioan Roşca, director general al Agenţiei Naţionale de Presă ROMPRES, d-nul Paraschiv Marcu, director general adjunct al Agenţiei Naţionale de Presă ROMPRES, d-na Elena Murar, director la Agenţia Naţională de Presă ROMPRES, d-na Angela Martin, vicepreşedintele Institutului Cultural Român, d-nul Ralu Filip, preşedintele Consiliului Naţional al Audiovizualului, d-nul Dragoş Şeuleanu, preşedintele Societăţii Române de Radiodifuziune, d-nul Constantin Puşcaş, director general adjunct al Societăţii Române de Radiodifuziune, d-nul Valentin Nicolau, preşedintele Societăţii Române de Televiziune, d-na Sabina Petre, director în Societatea Română de Televiziune, d-na Camelia Dobroţeanu, director general adjunct în Ministerul Finanţelor Publice şi d-nul Alexandru Mihăilescu, director în Ministerul Finanţelor Publice.

La lucrările Comisiilor au fost prezenţi 11 senatori, din totalul de 11 membri ai Comisiei, şi  18 deputaţi, din totalul de 20 de membri ai Comisiei.

Avizul Comisiilor a fost adoptat cu unanimitatea voturilor celor prezenţi în sală în momentul votului (19 voturi).

În urma dezbaterii, Comisiile reunite propun avizarea favorabilă a proiectului de Lege privind aprobarea Ordonanţei Guvernului nr. 48/2004 cu privire la rectificarea bugetului de stat pe anul 2004, în forma prezentată.

